stanford-oval/wikipedia huggingface dataset:
Lakeuksien lukko (elokuva)
Näyttelijät

| 0 | 1 | 2 |
| --- | --- | --- |
|  Aku Korhonen  | … |  talollinen Tuomas Juhonpoika Kantola   |
|  Eija Inkeri  | … |  Kantolan Annikka   |
|  Matti Oravisto  | … |  Harri Adler   |
|  Sven Relander  | … |  Carl Erik Adler, Lohikosken patruuna   |
|  Heikki Savolainen  | … |  Tuomas   |
|  Kaarlo Halttunen  | … |  Sameli, työmies   |
|  Anni Hämäläinen  | … |  Kantolan emäntä   |
|  Kalle Rouni  | … |  Lohikosken pehtoori   |
|  Anton Soini  | … |  Simuna   |
|  Unto Salminen  | … |  merikapteeni Hanell   |
|  Ossi Korhonen  | … |  rovasti   |
|  Jalmari Rinne  | … |  vallesmanni   |
|  Runar Schauman  | … |  maaherra   |
|  Reino Kalliolahti  | … |  Kantolan Hemppa   |
|  Vilho Siivola  | … |  Jokiluoman isäntä   |
|  Veikko Linna  | … |  panimomestari Hansson   |
|  Pentti Irjala  | … |  Samppa   |
|  Harri Sinijärvi  | … |  Lohikosken puukhollari   |
|  Leo Jokela  | … |  Taavetti-renki   |
Lefkas (alueyksikkö)

| Lefkaksen alueyksikkö Περιφερειακή ενότητα Λευκάδας> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Peloponnesos, Länsi-Kreikka ja Jooniansaaret
Alue:  Jooniansaaret
Kuntia:  2
Perustettu:  1.1.2011
Hallinto:  
 – hallinnollinen keskus:  Lefkas
Pinta-ala:  325 km²
Väkiluku (2011):  23 693
 – väestötiheys:  72,90 as./km²
Lyhenteet:  
 – NUTS:  EL624
 
www.lefkada.gr
Lefakaksen alueyksikkö (kreik. Περιφερειακή ενότητα Λευκάδας, Perifereiakí enótita Lefkádas) on yksi Kreikan alueyksiköistä. Se sijaitsee Jooniansaarten alueella ja sen hallinnollinen keskus on Lefkas. Alueyksikön pinta-ala on 325 neliökilometriä ja asukasluku 23 693 (vuonna 2011).
Alueyksikkö käsittää Lefkaksen ja Meganísin saaret. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Lefkaksen prefektuurin (Νομός Λευκάδας, Nomós Lefkadas).
Kunnat

Alueyksikkö jakaantuu kahteen kuntaan seuraavasti:
Aiheesta muualla

Περιφερειακή ενότητα Λευκάδας. Lefkaksen alueyksikön kotisivu. (kreikaksi) (englanniksi)
Jooniansaarten alue
| --- | --- |
Korfun alueyksikkö:   Etelä-Korfu  Keski-Korfu ja Diapontiset saaret  Paxoí  Pohjois-Korfu 
Ithakan alueyksikkö:  Ithaka
Kefalonián alueyksikkö:   Argostóli  Lixoúri  Sámi 
Lefkaksen alueyksikkö:   Lefkas  Meganísi 
Zákynthoksen alueyksikkö:  Zákynthos
Leiri

Wikisanakirjassa on tähän liittyvä sananselitys: .
Leiri on tilapäismajoitukseen tarkoitettu paikka tai lyhyt kokoontuminen, johon liittyy osallistujien yhteismajoitus. Sanalla voidaan viitata muun muassa seuraaviin asioihin:
leirintäalue
leirikeskus
leirikoulu
partioleiri
rippileiri
aikuistumisleiri
pakolaisleiri
sotilasleiri
vankileiri
keskitysleiri
tuhoamisleiri
Leiri, Lappeenrannan kaupunginosa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leiri”, voi hakea sivunnimihaulla, laajalla sivunnimihaulla tai tekstihaulla.
Lamminsuonlampi (Toivakka)

| Lamminsuonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°06′26″N, 26°07′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Saariseen 
Järvinumero:  14.318.1.039
Mittaustietoja
Pinnankorkeus:  102,8 m  
Pituus:  170 m  
Leveys:  130 m  
Rantaviiva:  0,435 km  
Pinta-ala:  1,342 ha  
Saaria:  ei saaria 
 fiLamminsuonlampi 
Lamminsuonlampi  on Keski-Suomessa Toivakassa kirkonkylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) se kuuluu. Lammen vedenpinnan korkeus on 102,8 metriä mpy.
Krääsää

| Krääsää Kelpo Pojat |
| --- | --- | --- |

Studioalbumin tiedot
 Äänitetty : 1993–1994
 Julkaistu: 1994
 Formaatti: CD, MC
 Tuottaja(t): Kari Kalén, Riku Mattila, Samuli Laiho, Dile
 Tyylilaji: suomirock
 Kesto: 34.48
 Levy-yhtiö: Sonet, PolyGram
Kelpo Pojat -yhtyeen muut studioalbumit
| Yö uinuu, tuuli hyräilee 1991 | Krääsää 1994 |   |
Krääsää on Kelpo Pojat -yhtyeen kolmas studioalbumi. Se julkaistiin vuonna 1994
Kappaleet

Säteet – 2:36
Katinkultaa – 2:37
Mallinukke – 3:24
Dandy – 2:44
Et tuu – 2:50
Housunpuntit – 3:31
Silmien vuoksi – 2:11
Kahvilassa – 3:11
Valo taipuu – 2:23
Hei kulta – 2:42
Harakanluu – 2:44
Hei – 2:16
Sä naurat – 1:39
M. Valtonen on tehnyt sävellykset ja T. Kontio sanoitukset, paitsi A5 ja B6 säv. & san. M. Valtonen sekä B4 säv. M. Valtonen, san. T. Kontio & M. Valtonen. Sovituksista vastaa esittävä yhtye eli nelikko Kannas – Mikkola – Roni – Valtonen. Kustantaja on PolyGram Finland Oy, paitsi A1, 2, 3, 6 ja B5 Bark Boat Music Oy.
Kokoonpano

Juha Kannas – laulu, kitara
Sami Mikkola – basso
Mika Roni – rummut
Markku Valtonen – kitara, laulu
Yhtyeen entinen jäsen Pauli Sivonen on ollut taustalaulajana Samuli Laihon ohella. Laiho on myös soittanut eri instrumentteja.
Kokoonpano > Tuotanto

Riku Mattila – tuottaja, äänittäjä, miksaaja
Kari Kalén – tuottaja, äänittäjä, miksaaja
Samuli Laiho – tuottaja
Dile – tuottaja
Antti Kirvesmäki – äänittäjä, miksaaja
Samuli Laiho – äänittäjä, miksaaja
Mikko Karmila – äänittäjä, miksaaja
Mika Jussila – masteroija (Finnvox)
Markku Valtonen – kannen suunnittelu ja toteutus
Teemu Anttonen – yhtyekuva
T. Kontio – muut kuvat
Leirikankaan kappeli

Leirikankaan kappeli
Leirikankaan kappeli on Haminassa sijaitseva siunauskappeli, jonka ovat suunnitelleet arkkitehtiveljekset Timo ja Tuomo Suomalainen. 21. kesäkuuta 1989 käyttöön vihityssä kappelissa on 110 istuinpaikkaa ja seurakuntasalissa tilat 40 henkilölle esimerkiksi muistotilaisuuden pitämiseen. Kesäisin kappelissa pidetään iltahartauksia kerran viikossa.
Kappelissa on 1989 käyttöönotetut urut, jotka on toteuttanut Urkurakentamo Tuomi Oy. Urkujen julkisivun ovat suunnitelleet Timo ja Tuomo Suomalainen. Kappelin välittömässä läheisyydessä on 1980-luvulla käyttöön otettu Leirikankaan hautausmaa. Sen on suunnitellut maisema-arkkitehti Taina Mäenpää-Gustavsen.
Kuorsalo

Kuorsalo
Kuorsalon luotsitupa
| --- | --- |
Sijainti:  Hamina Kymenlaakso Suomi
Merialue:  Suomenlahti
Pinta-ala:  4,35 km²
| --- | --- |
Asukasluku:  3
Asutuskeskukset:  Kuorsalo
muokkaa - muokkaa wikitekstiä - muokkaa Wikidataa
Kuorsalo (ruots. Kuorsalö) on saari Haminassa itäisellä Suomenlahdella. Siellä on kaksi kalastajakylää, länsipuolen kylän nimi on Leerviikki ja itäpuolen Tallouri, jotka molemmat kuuluvat Kuorsalon maarekisterikylään. 435 hehtaarin kokoisella saarella asui vuonna 2015 ympärivuotisesti kolme ihmistä.
Historia

Saarelta on tehty hautalöytöjä jo viikinkiajalta, ja saaren keskiosien suoalueilta on tehty löytöjä muinaisista viljelylajeista. Asuttuna Kuorsalo on ollut ainakin keskiajalta lähtien. Tämä varhaisin asutus on sijainnut Vanhankylänlahden ympärillä, jossa on vielä kaksi vanhaa aittaa sekä arvokasta pienmaisemaa, erityisesti vanhan hautausmaan tienoilla. Nykyinen kyläasutus on keskittynyt Vekanlahden ympärille ja saaren pohjoisille rannoille. Pienempi taloryhmittymä on lounaisrannan Leerviikissä.
Historiankirjoissa Kuorsalo mainitaan satamapaikkana vuonna 1387, jolloin siitä käytettiin Korusalo-nimeä. Viipurin linnan päällikkö Karl Ulfinpoika ja hänen poikansa Knut olivat sinetöineet Kuorsalossa Viipurin kaupungin omistusoikeuksia käsitelleen kirjeen ollessaan matkalla Viipurista Tukholmaan. Myöhemmin saarta on kutsuttu myös nimillä Korsall, Korsal, Korsalöö, Kårsalo, Kursalöö, Kursala ja Kursal. 1600-luvun alussa saaren asukkaina olivat veljekset Tuomas ja Yrjö Eerikinpoika Lommi. 1740-luvun kirkonkirjoissa sukuina mainittiin Lommit, Arvilommit, Korjukset, Korjuslommit, Siparit ja Tommilat, jotka kaikki olivat sukua em. Tuomaalle ja Yrjölle.
Keihäänheiton olympiavoittajan Tapio Korjuksen sukujuuret ovat Kuorsalossa.
Kuorsalon kylä mainitaan Museoviraston Rakennettu kulttuuriympäristö - Valtakunnallisesti merkittävät kulttuurihistorialliset ympäristöt -julkaisussa. Kylän puiset asuinrakennukset ovat valtaosin 1800-luvulta. Kapteen Siparin empiretyylinen puinen päärakennus on kylän vanhimpia taloja. Vekanlahden rannassa sijaitseva kyläkoulu on 1800-luvun lopulta. Mäntylän huvilaan puolestaan liittyy muistoja Kuorsaloa kuvanneista Magnus Enckellistä ja Verner Thomésta. Niemi, jolla huvila sijaitsee, onkin saanut kutsumanimekseen Enckellinniemi.
Pääasiallisesti elämää saarella sääteli kalastuksesta ja kaupankäynnistä saatu tuotto. Vuonna 1744 Kuorsalon väkiluku oli 26 aikuista ja vuonna 1770 31 aikuista. Väkiluku lisääntyi vasta 1800-luvun alkupuolella, jolloin saaren kokonaisväestöksi kirjattiin lähes sata ihmistä.
Saaren väkiluku oli runsaimmillaan 1800- ja 1900-lukujen vaihteessa. 1900-luvun alussa asukasluku oli yli 200 henkeä. Merenkulku toi elannon talonpoikaislaivureille, ja saarella oli myös oma luotsiasema.
Kuorsalossa toimi oma kansakoulu vuosina 1895–1959. Posti alkoi kulkea saareen vuonna 1900. Sotien jälkeen saari kuitenkin vähitellen tyhjeni vakituisista asukkaista. Nykyään saarella on lähinnä kesäasutusta. Saari on edelleen pääosin vanhojen kuorsalolaisten sukujen ja heidän perillistensä hallussa.
Kuorsalossa sijaitsee yksi Suomen vanhimmista vielä käytössä olevista hautausmaista. Hautausmaan aidan ulkopuolella on hauta, jossa on valkoinen risti. Siihen on haudattu venäläiset hävittäjälentäjät, jotka löytyivät kuolleina meren jäältä sodan aikana heidän koneensa pudottua. Lentäjien ruumiit tosin siirrettiin 1950-luvulla Miehikkälän entisen vankileirin hautausmaalle. Kuorsalossa on yhä nähtävissä sodan aikaisten pommituksen jälkiä kylän taloissa ja luonnossa.
Maantiede

Kuorsalo sijaitsee Haminan itärajalla. Saaren rakennuskanta on sijoittunut länsi- ja itärannoille. Saaren itäosassa on Vanhankylänlahti, joka on nykyään järvi. Sen rannalla on sijainnut saaren alkuperäinen asutus, mistä kertovat alueelta löytyvät muinaishaudat.
Kuorsalon Vanhankylänlahti kuuluu Natura-alueisiin, vaikkei itse saari kuulukaan Itäisen Suomenlahden kansallispuistoon.
Tapahtumat ja nähtävyydet

Seurantalolla järjestetään kesäisin tapahtumia, mm. jokakesäiset kesäjuhlat. Kesäjuhlissa on jo vuosikymmenten ajan saanut kuunnella Kuorsalon Woxi-Weikkojen railakasta soittoa ja laulua. Kuorsalon Woxi-Weikot viettivät 30-vuotisjuhlia kesällä 2006.
Seurantalolta löytyy myös kotiseutumuseo, jossa voi vierailla tapahtumien yhteydessä. Museoon on kerätty muistoja saaren vanhoista elinkeinoista, lähinnä kalastuksesta ja merenkäynnistä.
Leerviikin kylän lähellä sijaitsee Vironvuori, jolla sijaitsevasta näkötornista voi ihailla Itäisen Suomenlahden kansallispuiston näkymiä. Saaren keskiosassa, Vanhankylänlahden rannalla on vielä nähtävissä merkkejä saaren varhaisemmasta asutuksesta.
Liikenneyhteydet ja palvelut

Kuorsaloon ei ole yhteysveneliikennettä. Vekanlahdella sijaitsee vierasvenelaituri vanhan koulurakennuksen yhteydessä. Saaressa ei ole kauppaa eikä majoituspalveluita. Leirintäalue sijaitsee saaren eteläosassa vanhan luotsiaseman läheisyydessä.
Levypallo

Dallas Mavericksin Dirk Nowitzki tavoittelee levypalloa.
Levypallo on koripallotermi, joka tarkoittaa epäonnistuneen heittoyrityksen jälkeistä pallon tarkoituksellista haltuun ottamista. Heiton ei tarvitse osua korirautaan tai -levyyn, jotta levypallo syntyisi.
Levypallot on jaettu hyökkäys- ja puolustuslevypalloihin. Joukkuelevypallo (hyökkäys- tai puolustuslevypallo) merkitään joukkueelle, joka saa pallon hallinnan, kun pallo menee ulos kentältä pelitilanneheiton seurauksena.
Lefkímmi

| Lefkímmi Λευκίμμη |
| --- | --- |
 Lefkímmin kaupunkia.
 Kunnallisyksikön sijainti
 Lefkímmi
 Koordinaatit: 39°25′24″N, 20°04′17″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Etelä-Korfu
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  320109
Väkiluku (2011):  5 800
 – Kaupunki­yhdys­kunta:  3 620
 – Kaupunki:  2 935
Aikavyöhyke:  UTC+2
 – Kesäaika:  UTC+3
Rekisterikilpi:  KY
Infobox OKVirheellinen NIMI-arvo: 
Lefkímmi (kreik. Λευκίμμη; myös Lefkími) on Kreikan kaupunki sekä samanniminen Etelä-Korfun kunnan kunnallisyksikkö (Δημοτική Ενότητα Λευκιμμαίων, Dimotikí Enótita Lefkimmaíon) ja entinen itsenäinen kunta. Se sijaitsee Korfun saarella, Korfun alueyksikössä Jooniansaarten alueella. Koko kunnallisyksikön väkiluku on 5 800 ja varsinaisen Lefkímmin kaupungin väkiluku 2 935 (vuonna 2011).
Lefkímmin satama.
Lefkímmin kaupunki sijaitsee sisämaassa Korfun eteläosassa noin 40 kilometriä etelään Korfun kaupungista. Se on yksi saaren suurimmista asutuksista. Kaupungin satamasta on lauttayhteys Manner-Kreikan Igoumenítsaan. Lefkímmin kunnallisyksikkö käsittää saaren koko eteläpään.
Lefkímmi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Mathrákin, Meliteieíin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Etelä-Korfun kuntaa.
Kunnallisyksikön osat

Lefkímmin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Lefkímmi | Kávos | 685 |
| Lefkímmi | Lefkímmi | 2 935 |
| Mólos | Mólos | 213 |
| Neochóri | Dragotiná | 249 |
| Neochóri | Kritiká | 453 |
| Neochóri | Neochóri | 182 |
| Neochóri | Palaiochóri | 459 |
| Neochóri | Sparterá | 100 |
| Vitaládes | Gardénos | 82 |
| Vitaládes | Vitaládes | 442 |
Yhteensä: 5 800
Aiheesta muualla

Kuvia tai muita tiedostoja aiheesta Lefkímmi Wikimedia Commonsissa
Kristián Pospíšil

| Kristián Pospíšil |
| --- | --- |

Henkilötiedot
Syntynyt: 22. huhtikuuta 1996 (ikä 28) Zvolen, Slovakia
Kansalaisuus:   Slovakia
Jääkiekkoilija
Lempinimi:  Kiko
Pelipaikka:  vasen laitahyökkääjä
Maila:  vasen
Pituus:  187 cm
Paino:  88 kg
Seura
Seura:  HC Kometa Brno
Sarja:  Tipsport extraliga
Pelinumero:  89
Pelaajaura
Pääsarjaura:  2019–
Aik. seurat:  Toronto Marlies (AHL) Orlando Solar Bears (ECHL) Lukko (SML) HC Davos (NL) SaiPa (SML)
Kristián Pospíšil (s. 22. huhtikuuta 1996 Zvolen, Slovakia) on slovakialainen jääkiekkoilija ja olympiamitalisti, joka pelaa Tšekin Extraligan HC Kometa Brnossa. Hän on pelipaikaltaan vasen laitahyökkääjä, mutta Pospíšil osaa pelata myös keskellä.
Ura > Maajoukkueura

| Mitalit> Maa:   Slovakia.Miesten jääkiekko. Olympialaiset  | Mitalit> Maa:   Slovakia.Miesten jääkiekko. Olympialaiset  | Mitalit> Maa:   Slovakia.Miesten jääkiekko. Olympialaiset  | Maa:   Slovakia> Miesten jääkiekko. |
| --- | --- | --- | --- |
|  Pronssia | Peking 2022 | jääkiekko |  |
Pospíšil edusti Slovakiaa Pekingin olympiakisoissa 2022, jolloin hän voitti pronssia. Pospíšil pelasi myös MM-kilpailuissa vuosina 2021 ja 2022. Hän pelasi myös Pekingin olympiakisojen 2022 karsinnoissa. Yhteensä Pospíšil on pelannut 28 A-maaottelua tehopistein 6+2=8. Hän teki A-maajoukkuedebyyttinsä Kaufland Cupissa 6. helmikuuta 2020 Popradissa Valko-Venäjää vastaan. Pospíšil merkittiin Slovakian kolmosketjun vasempaan laitaan Andrej Kollárin ja Branislav Rapáčin viereen. Hän avasi maalitilinsä A-maajoukkueessa kahdella osumalla vuoden 2021 MM-kilpailujen avausottelussa 21. toukokuuta 2021 Latvian Riiassa Valko-Venäjää vastaan. Pospíšilin toinen maali syntyi ylivoimalla ja se jäi Slovakian 2–5-voittoon päättyneen ottelun voittomaaliksi. Hänet valittiin joukkueensa ottelun parhaaksi pelaajaksi.
Pospíšil pelasi myös alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän jakoi Slovakian sisäisen tehotilaston voiton Jakub Meliškon ja Erik Černákin kanssa lukemalla +2.
Muuta

Pospíšilin isoveli Michal ja pikkuveli Martin ovat pelanneet myös jääkiekkoa. Heistä Martin pelaa hyökkääjänä NHL-seura Calgary Flamesin organisaatiossa.
Levymaneetit

| Levymaneetit |
| --- | --- |
 Coeloplana astericola
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Kampamaneetit Ctenophora
Luokka::  Lonkeromaneetit Tentaculata
Lahko::  Levymaneetit Platyctenida  Bourne, 1900
Heimot
 Coeloplanidae  Ctenoplanidae  Lyroctenidae  Savangiidae  Tjalfiellidae 
Katso myös
   Levymaneetit Wikispeciesissä   Levymaneetit Commonsissa 
Infobox OKNimi-testi OK: 
Levymaneetit eli ryömijämaneetit (Platyctenida) on lonkeromaneetteihin kuuluva lahko. Levymaneetit ovat ainoita kampamaneetteihin kuuluvia pohjaeläimiä. Levymaneetit ovat keskimäärin noin 15 cm pitkiä. Ne ovat dorsaalisesti litistyneitä ja niillä on kaksi ohutta ja pitkää lonkeroa, jotka ovat ominaisia lonkeromaneettien luokkaan kuuluville lajeille. Levymaneetit liikkuvat ja kiinnittyvät merenpohjaan kääntämällä nurin nielunsa ja käyttämällä lihaksista ”jalkaansa”.
Levymaneetit omaavat suojavärityksen ja ne elävät kivillä, levissä, pehmeän korallin päällä tai muiden eliöiden pinnalla, kuten polttiaiseläinten ja piikkinahkaisten eläinten päällä. Levymaneetit usein erottuvat pitkistä haarautuvista lonkeroistaan, kun ne hyppivät eliöiden päältä virtaukseen. Levymaneetit usein elävät ectosymbioottisessa suhteessa eläimeen, jonka päällä ne elävät.
LM.C

| LM> C.Tiedot |
| --- | --- |
Toiminnassa:  2003–
Kotipaikka:  Japani
Laulukieli:  Japani
Jäsenet:  maya, Laulu   Aiji, Kitara  
Levy-yhtiö:  Pony Canyon
Aiheesta muualla
lovely-mocochang.com
Infobox OKNimi-testi OK: 
LM.C (Lovely Moco-Chang.com) on Mayan (laulu) ja Aijin (kitara) vuonna 2003 perustama japanilainen yhtye. LM.C:n sessiojäseninä toimivat Hiko (bassokitara), DEATH-O (rummut), Jaykay (koskettimet), DENKI-MAN （Vj）
Ennen LM.C:tä Maya toimi Miyavin sessiokitaristina, kun taas Aiji puolestaan soitti Pierrotissa.
Yhtyeen musiikkia ei voi lokeroida yhteen tyylilajiin, sillä kappaleet vaihtelevat rapin, rockin ja konemusiikin välillä tai ovat näiden sekoituksia.
Yhtye on myös esiintynyt Suomessa 8. helmikuuta 2009 Helsingin Glorialla.
Yhtyeen toinen esiintyminen Suomessa tapahtui 5. huhtikuuta 2010 Helsingin Tavastia klubilla, ja kolmas 13. toukokuuta 2012 Helsingin Tavastia klub
Historia

Maya perusti LM.C:n muutaman muun henkilön kanssa vuonna 2003, mutta ensimmäiset vuodet jäivät hämärän peittoon. Kuten nytkin, Maya käytti keikoillaan sessiomuusikoita ja tällä tapaa vielä PIERROT:issa soittanut Aiji liittyi Mayan porukkaan esiintymisen ajaksi. 
Kun PIERROT ilmoitti lopettavansa vuonna 2006, Aiji liittyi Mayan bändiin kokopäiväiseksi jäseneksi.
Kaksikko allekirjoitti levytyssopimuksen Pony Canyonin kanssa ja kaksi ensimmäistä singleä, Trailers (gold) ja Trailers (silver)tulivat markkinoille 10.2006. Loppu vuodesta bändi osallistui moniin tapahtumiin. Vuoden 2007 alussa ilmestyi uusi single OH MY JULIET. Singlen jälkeen julkaistiin poikien ensimmäinen albumi GLITTER LOUD BOX, joka ilmestyi markkinoille maaliskuun alkupuolella. 
Ensimmäisen albumin seurauksena oli suuri määrä uusia singlejulkaisuja. 2008 bändi esitti ensimmäiset keikkansa Japanin ulkopuolella Koreassa ja Taiwanissa.
Diskografia > Singlet

Trailers (Gold) (4. lokakuuta 2006)
Trailers (Silver) (4. lokakuuta 2006)
Oh My Juliet (31. tammikuuta 2007)
Boys & Girls (23. toukokuuta 2007)
Liar Liar/Sentimental PIGgy Romance (10. lokakuuta 2007)
Bell the Cat (12. joulukuuta 2007)
John  (20. helmikuuta 2008)
88 (4. kesäkuuta 2008)
PUNKY ♥ HEART ( 20. toukokuuta 2009 )
Ghost†Heart ( 4. marraskuuta 2009 )
LET ME CRAZY ( 27. lokakuuta 2010 )
Super Duper Galaxy ( 18. toukokuuta 2011 )
Hoshi no Arika ( 27. heinäkuuta 2011 )
The LOVE SONG ( 12. lokakuuta 2011 )
Ah Hah! ( 22. helmikuuta 2012 )
Diskografia > Albumit ja EPt

Glitter Loud Box (7. maaliskuuta 2007)
Gimmical☆Impact!! (5. marraskuuta 2008)
Super Glitter Loud Box (5. marraskuuta 2008)
Wonderful Wonderholic (3. maaliskuuta 2010)
☆★Best the LM.C☆★2006-2011 SINGLES (12. lokakuuta 2011)
STRONG POP (4. huhtikuuta 2012)
Diskografia > DVDt

LM.C The Music Videos (4. kesäkuuta 2008)
Rock the Party '08 (17. syyskuuta 2008)
Live of Wonderful Wonderholic (28. kesäkuuta 2010)
★Rock the Party★ 2012 - at NIPPON BUDOKAN (16. toukokuuta 2012)
Jäsenet

Syntymäaika: 17. marraskuuta 1974
Syntymäpaikka: Nagano
Entiset yhtyeet: Pierrot
Syntymäaika: 30. heinäkuuta 1979
Entiset yhtyeet: SINNERS, Ishihara Gundan, toimi myös Miyavin sessiokitaristina
Lapunjärvi

| Lapunjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°37′36″N, 26°15′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Liesveden alue (14.36)
Laskujoki:  Lapunjoki Liesveteen 
Järvinumero:  14.364.1.001
Mittaustietoja
Pinnankorkeus:  91,2 m  
Pituus:  1,2 km  
Leveys:  360 m  
Rantaviiva:  3,102 km  
Pinta-ala:  27,285 ha  
Tilavuus:  0,0006322 km³ 
Keskisyvyys:  2,32 m  
Suurin syvyys:  8,5 m  
Saaria:  1 
 fiLapunjärvi 
Lapunjärvi  on Keski-Suomessa Konnevedellä Lapunmäen lähellä sijaitseva järvi.
Maantietoa

Järven pinta-ala on 27 hehtaaria, se on 1,2 kilometriä pitkä ja 350 metriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 632 200 kuutiometriä. Sen keskisyvyys on 2,3 metriä ja suurin syvyys on 8,5 metriä. Sen rantaviivan pituus on 3,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Liesveden alueella (14.36), jonka Lapunjoen valuma-alueeseen (14.364) se kuuluu. Järven vedenpinnan korkeus on 91,2 metriä mpy.
Leslie Grantham

Grantham  vuonna 2005
Leslie Michael Grantham (30. huhtikuuta 1947 Camberwell, Lontoo – 15. kesäkuuta 2018 Kensington, Lontoo) oli brittiläinen näyttelijä. Palvellessaan nuorena armeijassa Saksassa hän sai elinkautisen vankeusrangaistuksen paikallisen taksikuskin murhasta. Grantham opiskeli ennen armahdustaan näyttelemisen taidon – hän esiintyi sittemmin ”Dirty” Den Wattsin roolissa televisiosarjassa EastEnders vuosina 1985–1989 ja 2003–2005. Sen lisäksi hän esiintyi muun muassa Doctor Whossa.
Grantham joutui vuonna 2004 seksiskandaaliin läheteltyään itsestään pornograafista materiaalia internetiin. Hän ajautui skandaalin seurauksena masennukseen ja itsemurhayrityksiin. Hän julkaisi omaelämäkertateoksen Life and Other Times (2006).
Granthamin ja hänen puolisonsa Janen poika kärsivät Downin oireyhtymästä.
Aiheesta muualla

Leslie Grantham Internet Movie Databasessa. (englanniksi)
Kuorsumaan torpparikapina

Kuorsumaan torpparikapina on vuonna 1836 Ylä-Satakunnassa tapahtunut talonpoikaiskapina. Se sai alkunsa, kun Ruotsilan kartanon omistaneet veljekset Henrik Gustaf ja Johan Jabob Wirzén päättivät ottaa Sastamalan Kuorsumaan kylässä sijaitsevan Uuden Majamaan torpan kartanon haltuun ja häätää siellä asuneen perheen.
Häätö herätti lähiseudun asukkaissa voimakasta vastustusta ja lopulta kapinamieliala levisi myös lähipitäjiin Kauvatsalle, Suodenniemelle, Laviaan, Mouhijärvelle ja Tyrväälle eli käytännössä Kokemäenjoen laaksosta Etelä-Pohjanmaale ulottuneelle koko Ylä-Satakunnan korpialueelle eli niin sanotulle ”Mettämaalle”. Yläluokan ja torpparien välille syntynyt konflikti herätti huolta myös Helsingissä kenraalikuvernöörin virastossa ja lopulta se ratkaistiin pitkäksi venyneessä oikeuskäsittelyssä vuosien 1836–1837 aikana.